Държавен вестник, бр. 101, 2016 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  101
гистратура“ за вписване на входящ номер и 
дата на постъпване в петчленния състав на 
Наказателната колегия.
(2) При постановяване на решение или 
определение за връщане на делото за ново 
разглеждане от тричленен състав делото се 
образува под нов номер след въвеждане на 
входящ номер и дата.
Чл. 46. Изпратените от въззивните или 
първоинстанционните съдилища дела въз 
основа на искания за поправка на очевидна 
фактическа грешка, допълване или тълкуване 
и за произнасяне по молби за изменение на 
решение в частта за разноските не се обра-
зуват под нов номер.
Чл. 47. По писмена молба на страните и 
техните процесуални представители и след 
разрешение на съдия деловодителят издава 
съдебни удостоверения, преписи и извлечения 
от приложените към делата книжа в деня 
на подаване на молбата или най-късно на 
следващия ден.
Чл. 48. (1) Съдебните деловодители от 
служба „Граждански съдопроизводства“ и 
служба „Търговски съдопроизводства“ следят 
за пълнотата на извлечените от деловодната 
система данни за призоваване на страните по 
делата по реда на чл. 289 ГПК, като проверя-
ват пълнотата на списъка на делата, данните 
по датата на съдебното заседание, отделени-
ето, в което е образувано делото, номера на 
делото във ВКС и годината на образуването 
му, номера на делото, срещу чието решение 
е подадена касационната жалба, имената на 
всички касатори с данни за адресите и пъл-
номощниците им.
(2) По производствата по отмяна на влезли 
в сила решения по граждански и търговски 
дела или при отлагане на такива дела, както 
и по наказателни дела страните се призовават 
с призовки.
Чл. 49. Най-малко 10 дни преди съдебно 
заседание секретарят, който ще участва в от-
критото съдебно заседание, проверява редов-
ността на призоваване на страните по делата 
и докладва на съдията докладчик.
Чл. 50. Срочната книга за открити съдебни 
заседания съдържа:
1. дата на съдебното заседание;
2. състав на съда;
3. докладчик по делото;
4. име на съдебния секретар;
5. номер на делото;
6. основание за образуване пред ВКС;
7. страни по делото, номер на делото, чийто 
съдебен акт се атакува, номер на атакувания 
съдебен акт и име на съда;
8. номер на решение или определение, 
постановено в открито съдебно заседание;
9. дата на обявяване на съдебния акт;
10. причини за отлагане на делото в случай 
на отлагане.
Чл. 51. Съдебните секретари вписват в 
срочната книга за открити заседания данните 
по предходния член един ден преди съдебното 
заседание.
Чл. 52. (1) Книгите за закрити заседания 
съдържат:
1. пореден номер;
2. номер на делото;
3. страни по делото, номер на делото, чийто 
съдебен акт се атакува, номер на атакувания 
съдебен акт и име на съда;
4. съдебен състав и докладчик;
5. номер на съдебния акт;
6. дата на обявяване;
7. диспозитив на постановения съдебен акт;
8. данни къде е изпратено делото и подпис 
на длъжностното лице.
(2) За постановените в закрито заседание 
определения по допускане на касационното 
обжалване по граждански и търговски дела 
се води отделна книга.
Чл. 53. (1) Съдебните секретари оформят 
протоколите по делата в 3-дневен срок от деня 
на откритото съдебно заседание.
(2) Отложените дела се предават срещу 
подпис на деловодителя на отделението за 
изпълнение на протоколните определения 
на съда.
(3) Издадените изпълнителни листове въз 
основа на разпореждане на председател на 
отделение или съдия докладчик за присъде-
ни в полза на съда държавни такси, глоби и 
други вземания се изпращат на съответния 
компетентен орган за събиране на вземанията.
Чл. 54. Копие от писмата, с които се отго-
варя на граждани по въпроси, по които няма 
образувани дела във ВКС, ведно с молбата 
подлежат на съхранение и се класират в 
отделни папки „Канцеларско дело“ за всяка 
една календарна година по възходящ ред на 
молбата, регистрирана в съда.
Чл. 55. В хода на производството по де-
лото в деловодната система своевременно се 
отразяват:
1. данните за страните и пълномощни-
ците им;
2. данните за откритите и закритите съ-
дебни заседания;
3. данните за движението на книжа по 
делото и за действия на секретаря по делото;
4. моментът на изпращане на делото на 
доклад, причината за неговото докладване и 
датата на връщане от доклад;
5. данните за съдебните актове по делото –  
номер и дата, диспозитив, кратък резултат, 
текст, включително и с изличени лични дан-
ни и др., след обявяване на съдебния акт в 
срочната книга;
6. данните за изхода и експедирането на 
делото.